section_heading: Međunarodno priznanje i utvrđivanje granica
paragraph_text: 20. prosinca 1912. godine konferencija je priznala neovisnu Albaniju. 29. srpnja 1913. godine velike sile su Kneževinu Albaniju stavile pod upravu međunarodne komisije na period od deset godina, a za prvog kneza Albanije postavljen je Nijemac, Wilhelm von Wied. Novonastala Kneževina Albanija je obuhvatila tek oko polovinu albanske etničke teritorije, dok se veliki broj Albanaca našao u okviru Srbije, Crne Gore i Grčke. Međutim, ni po zaključenju Londonske konferencije srpske trupe se nisu povukle na demarkacionu liniju. Tek ultimativnom prijetnjom velikih sila i topovima s austrijskih i talijanskih brodova okrenutim ka luci Drač, Srbija je bila primorana na povlačenje. Srpska vojska se počela povlačiti iz Albanije u drugoj polovici kolovoza 1913. godine, tijekom Drugog balkanskog rata,